หม่อมเต่า แจง โยกผลกำไรกองทุนชราภาพ เยียวยาว่างงานโควิด 9 ล้านคน 
ม.ร.ว.จัตุมงคล โสณกุล รมว.แรงงานแจง โยกผลกำไรกองทุนชราภาพ เยียวยาว่างงานจากโควิด-19 ยัน ในส่วนเงินต้นของกองทุนนำมาจ่ายไม่ได้ เชื่อเริ่มจ่ายได้ 17 เม.ย. คาด มีผู้ขอรับสิทธิชดเชยจากผลกระทบโควิด ไม่เกิน 9 ล้านคนวันที่ 16 เม.ย. ที่กระทรวงแรงงาน ม.ร.ว.จัตุมงคล โสณกุล รมว.แรงงาน กล่าวถึงกรณี พล.อ.ประยุทธ์ จันทร์โอชา นายกรัฐมนตรี สั่งให้กระทรวงแรงงาน หาเม็ดเงิน 2.3 แสนล้าน เพื่อจ่ายเยียวยาผู้ประกันตนที่ได้รับผลกระทบจากการแพร่ระบาดของไวรัสโควิด-19 ว่า ในเบื้องต้นจะต้องจ่ายให้ผู้ประกันตนที่ได้รับผลกระทบและลงทะเบียน ในรอบแรกให้ได้ก่อน คาดว่าจะเริ่มจ่ายได้ในวันที่ 17 เม.ย. ขณะนี้เตรียมพร้อมไว้อยู่แล้ว เพียงแต่ยังไม่กล้าเซ็นจ่ายออกไป ต้องรอกฎกระทรวง ประกาศในราชกิจจานุเบกษา เพื่อให้มีผลบังคับใช้ จะดำเนินการจ่ายทันที ส่วนที่มีความกังวลว่า จะมีการโยกเงินจากกองทุนชราภาพมาเพิ่มเติม หากเงินในกองทุนว่างงานไม่เพียงพอ การจะโยกตัวเงินต้นของกองทุนอื่นมาใช้ข้ามกองทุนทำไม่ได้อยู่แล้วม.ร.ว.จัตุมงคล กล่าวอีกว่า กองทุนประกันสังคม ตั้งขึ้นมาเพื่อประกันสังคมในหลายเรื่อง ทั้งชราภาพ ตกงาน บางกองทุนก็ใหญ่ บางกองทุนก็เล็ก มีกฎกระทรวงเขียนกฎเกณฑ์ไว้ชัดเจน เก็บเรื่องไหนก็ใช้เรื่องนั้น เงินต้นนำมาใช้ข้ามกองทุนไม่ได้ แต่การใช้เงินจากดอกผลจากกองทุนนั้นๆ สามารถพูดคุยกันได้ว่า จะทำอย่างไรได้บ้าง คณะกรรมการกฤษฎีกา ตีความไว้แล้ว จึงต้องค่อยๆ ดู จะแก้ปัญหาครั้งเดียวไม่ได้ ขณะนี้ขอให้จ่ายเงินชดเชยงวดแรกให้ได้ก่อน แล้วค่อยมาเจรจาเรื่องที่ 2-3 ต่อไปว่าจะทำอย่างไรได้บ้างในเรื่องของการใช้เงินที่เป็นดอกผลของของกองทุน มีหลายคนคัดค้าน จึงต้องหาข้อสรุปให้ได้ โดยคาดการณ์ว่า จะมีผู้ประกันตนตามมาตรา 33 ขอรับสิทธิชดเชยจากผลกระทบไวรัสโควิด-19 ไม่เกิน 9 ล้านคน
ม.ร.ว.จัตุมงคล โสณกุล รมว.แรงงาน แจง โยกผลกำไรกองทุนชราภาพ เยียวยาว่างงานจากโควิด-19 ยัน ในส่วนเงินต้นของกองทุนนำมาจ่ายไม่ได้ เชื่อเริ่มจ่ายได้ 17 เม.ย. คาด มีผู้ขอรับสิทธิชดเชยจากผลกระทบ
โควิด-19,ไวรัสโคโรน่า,ไวรัสโคโรนา,หม่อมเต่า,รมว.แรงงาน,ประกันสังคม,จัตุมงคล โสณกุล,ข่าวทั่วไป